Aviariensis
Aviariensis (Lusitane Distrito de Aveiro) est pagus Portugalliae ad provinciam traditionalem Ripam Litoralem pertinens, exceptis conciliis Septemtrionalioribus ad Durium Litoralem pertinentibus. Septemtrione Districtu Portu Cali, Oriente Districtu Verurio, Meridie Districtu Aeminio et Occidente cum Oceano Atlantico finitimus est. Districtus sedes homonyma urbs est. 2 808 km² (loco 14º inter Lusicos districtus secundum magnitudinem) latus est et 735 790 residentium anno 2009 habebat.

Subdivisiones 
Districtus Aviari subdividitur in haec municipia 19:

Praesenti in nationis divisione districtus inter Regionem Septemtrionem et Regionem Centrum divisus invenitur. Ad Regionem Septemtrionem subregionis Inter Durium et Vacuam (Lusice; Entre Douro e Vouga) concilia, Castellum Paivense, subregionis Tamăcae (Lusice; Tâmega) pars et Spinus, hic ultimus ad Magnum Portum Cale (Lusice; Grande Porto) pertinens, pertinent. Ad Regionem Centrum reliquae concilia pertinent, inclusa in subregionem Vacuam Inferiorem. Summatim:

 Regio Septemtrio:
 Inter Durium et Vacuam
 Araducta
 Olivetum Azemedense
 Sancta Maria Feriensis
 Sanctus Ioannes Materiae
 Valles Cambrae
 Magnus Portus Cale
 Spinus
 Tamăca
 Castellum Paivense
 Regio Centrum:
 Vacua Inferior
 Agatha
 Anadia
 Aviarum
 Deversorium Vetus
 Illiabum
 Istarege
 Medialiata
 Murtosa
 Olivetum Lutulentum
 Severus Vacuae
 Vacuus
 Varus

Numerus incolarum 
Districtus Aviari numerus incolarum incolarum nationalis distributionis logicam sequitur, cum maiore spissitudine incolarum litoralibus conciliis et cum minore concentratione intestinis districtus conciliis.

Tres maximae districtus urbes et unicae 20 000 incolarum limitem superantes Aviarum (55 291 incolarum), Sanctus Ioannes Materiae (21 762 incolarum) et Spinus (21 589 incolarum) sunt.

Concilia cum maximo numero incolarum Sancta Maria Feriensis (147 406 incolarum), Aviarum (73 100 incolarum) et Olivetum Azemedense (71 075 incolarum) sunt.

Geographia physica 
Districtus Aviari praesertim sub 100 m est, litoralem planitiem quae 40 km latus Meridionali districtus parte esse consequitur occupans. In huius planitiei topia Ria Aviari (Lusice; Ria de Aveiro) et pelvis hydrographicae Vacuae flumina domitantur, quae Certĭma, Alfuscarius, Agatha, Antuana, ac ipsa Vacua litorali in planitie, et iam in montis radicibus Agado, Caima ac Malum (Lusice; Cértima, Alfusqueiro, Águeda, Antuã, Vouga, Agadão, Caima et Mau, respective) sunt. Unicum flumen quod non in flumen Vacuam influit et directe in Riam Aviari influit flumen Antuana est, quod id facit prope urbem Varum in eadem ria.

Versus Orientem et Septemtrionem, prominentia abruptior fit, attigens etiam in districtu Aviari pracipuorum montium altitudines et adhuc patens usque ad Montem Murum (Lusice; Montemuro), versus Boreorientem. Septemtrionalibus in finibus, districtus paulo flumen Durium et eius accessionum aliquas (Ardam et Paivam) tangit.

Litus harenosum est, cum typicis lacunaribus topiis et funi thinico variabilis densitatis qui serenas Riae Aviari aquas a mari separat.

 Praecipua iuga montium sunt:
 Iugum Bucciaci (Lusice; Serra do Buçaco), 549 m altum
 Iugum Arestal (Lusice; Serra do Arestal), 830 m altum
 Iugum Arada (Lusice; Serra da Arada), 1 071 m altum
 Iugum Fractae (Lusice; Serra da Freita), 1 085 m altum

Circumscriptio comitialis 
Districtus Aviari sexdecim deputatos Conventui Reipublicae (Lusice; Assembleia da República) eligit.
In comitiis legislativis anni 2009 septem deputatos Factionis Socialis Democratae (Lusice; Partido Social Democrata), sex Factionis Socialisticae, duos CDS-Factionis Popularis (Lusice; CDS - Partido Popular) et unum Summae Sinistrae (Lusice; Bloco de Esquerda) electi sunt.

Infrastructura 
 Portus Aviari
 Linea Septemtrionis Lusice; Linha do Norte (ferrivia)
 Linea Vacuae Lusice; Linha do Vouga (ferrivia)
 A 1
 A 17
 A 25
 A 29
 IC2
 EN109
 Universitas Aviariensis
 Schola Superior Noseleutices Crucis Rubrae Lusitanicae Oliveti Azemedensis 
 Schola Superior Designationis, Gestionis et Technologiarum Productoriarum Aviari Septentrionalis
 Schola Superior Aviari Septemtrionis
 Institutum Superius Inter Durium et Vacuam
 Institutum Superius Palatiorum Blandonensium
 Schola Superior Technologiae et Gestionis Agathae
 Institutum Superius Ratiocinationis et Administrationis Aviariense
 Stadium Municipale Aviariense

Notae 

Pagi Portugalliae